OpenLLM-France/wikimedia huggingface dataset:
# Sukaldaritza liburua/Errezetak/Marrubi eta kremazko hostopilak

Errezeta-liburuaren parte.

## Osagaiak

4 LAGUNENTZAT
* Hostopil xafla.
* 300 g marrubi.
* Kremarako:
* * 6 arrautza .
* * 50 g irin.
* * 125 g azukre.
* * Litro erdi baserriko esne.
* * Banilla makilatxo bat.

## Pausoak

1 Lehenik eta behin, krema egiten hasi. Lapiko batean, esnea berotzen jarri, banilla makilatxoa batekin batera. Bitartean, arrautzen gorringoak ontzi batean jarri.
2 Azukrea ontzi horretara bota, eta etengabe irabiatu bost minutuz. Gero, irina gehitu, eta kontu handiz nahastu. Berotutako esnearen erdia ontzira bota, eta ondo nahastu.
3 Lapikoan gelditutako esnea irakin arte berotu, eta, banilla makilatxoa kendu ondoren, ontzikoa lapikora irauli. Irakiten eduki bost minutuz, eta etengabe nahastu.
4 Ondoren, labea berotzen jarri 180 graduan, eta, bero dagoenean, labeko erretiluan hostopil laukizuzen batzuk ipini; bakoitzaren gainean azukre pixka bat jarri, gero karamelizatua gera dadin.
5 Labera sartu, eta hogei minutuz mantendu. Ondoren, epeltzen utzi.
6 Marrubiak garbitu, eta, gero, txortenak kendu, eta xaflatan moztu.
7 Hostopilak erditik moztu. Pastelgintzako mahuka bat kremaz bete, eta, horren laguntzaz, hostopil xafla bakoitza kremaz estali. Kremaren gainean marrubi xaflak jarri.
8 Karamelo saltsa eduki edo eginez gero, gainetik pixka bat botata ukitu gozoago bat emango dio.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/2
# Sukaldaritza liburua/Errezetak/Marrubi gelatina

MARRUBI GELATINA

## OSAGAIAK

* Gelatina, (arrain isatsa) : 20 g.
* Marrubi zuku, purea: 800 ml, oso ongi iragazia.
* Limoi zukua: 1 iragazia.
* Azukrea: 100 g.
* Ura: 100 ml.

## PRESTAKETA

* Marrubiak ongi garbitu, txortena kendu eta zatitu.
* Purea egiteko gailutik pasa lehenik, eta iragazkitik ondoren.
* Marrubi krema horri limoi zukua nahastu eta gorde.
* Arrain isats gelatina, ur hotzetan beratu 5 minutuz.
* Jarri ura kazola txiki batean, su baxuan azukrearekin, eta irakin.
* Almibar hau pittin bat epeldutakoan, murgildu bertan arrain isatsa eta hagatxo batekin nahastu dena.
* Gelatina urtzen denean, gehitu almibar honi marrubi krema eta hagatxoarekin nahastu.
* Hozten utzi, guk nahi dugun katilu edo plateretan.

## OHARRAK

* Gelatina horri barruan bestelako fruitu zatiak murgiltzea badago.
* Gozoagoa gustuko baduzu, ur beroari azukre gehiago nahastu.
# Sukaldaritza liburua/Errezetak/Marokoko entsalada

MAROKOKO ENTSALADA
MAHAIKIDEAK 4

## OSAGAIAK

Arroz entsalada osagaiak
* Arroz zuria egosia: 200 g.
* Mahaspasa: 50 g. Beratuak ordu betez.
* Pistatxoa: 50 g. zatitu.
* Arto gozoa: 50 g.
* Anana: 50 g. dado txikitan.
* Sagarra: 50 g. Zuritu eta bihotzik gabe eta dado txikitan.
* Ozpinetako luzokerra: 50 g. xehatu.
* Martorria: Xorta txiki bat xehatu.
* Tipulina: 1 xehatu.
* Laranja maionesa: 50 g.
Erremolatxa entsalada osagaia
* Erremolatxa egosia: 2 dadotan.
* Tipulina: 1 xehatu.
* Oliba olio birjina: 50 ml.
* Gatza.
Patata entsalada osagaiak
* Oliba olioa: 50 ml.
* Baratxuria: 2 xehatu.
* Perrexila: Eskukada txiki 1 xehatu.
* Patata egosia: Dadotan.
* Gatza.
Leka entsalada osagaiak
* Oliba olioa: 75 ml.
* Baratxuria: 2 xehatu.
* Frantsez Leka egosia: 200 g.
* Gatza.
Azenario entsalada osagaiak
* Oliba olio birjina: 50 ml.
* Baratxuria: 2 xehatu.
* Perrexila: Sorta txiki 1 xehatu.
* Azenario egosia: 2 dadotan.
* Gatza.
Platera edertzeko osagaiak
* Otarrainxka egosia: 4.
* Anana: Bihotzik gabe eta zuritua dagoen xerra.
* Galeper arrautza egosia: 4.

## PRESTAKETA

* Pertz batean nahastu, Arroza, pistatxoa, arto gozoa, piña, sagarra, luzokerra, tipulina, martorria eta laranja maionesa.
* Beste katilu batean nahasi, erremolatxa, tipulina, gatza eta olioa.
* Patata egosia, nahastu martorri eta maionesarekin.
* Lekak sueztitu, baratxuri eta perrexilarekin.
* Azenarioak ere sueztitu baratxuri eta perrexilarekin.
Entsalada muntatzeko
* Uztai baten laguntzaz plater erdian aurkeztu arroz entsalada.
* Honen albotan banandu, erremolatxa, patata, lekak eta azenario entsalada.
* Jarri gainean laranja maionesa eta honen gainean anana xerra, gainean otarraixka zurituekin edertu.
* Galeper arrautzak banandu plater oinarrian.

## AHOLKUAK

* Plater hau beste osagai ugarirekin presta liteke.
* Normalean plater honen azpian uraza hostoak jartzen dira edertzeko.
# Sukaldaritza liburua/Errezetak/Marrubi bavaroisa

MARRUBI BAVAROISA
MAHAIKIDEAK: 6

## OSAGAIAK

* Marrubia: 300 g. garbitu eta dadotan.
* Limoi zukua: 1 iragazi.
* Azukrea: 100-200 g. Aukeran.
* Esne-gaina: 400 ml.
* Gelatina hautsa: 20-30 g.

## PRESTAKETA

* Marrubia garbitu, txortena kendu, zatikatu, eta irabiagailuarekin pure bat egin.
* Txinatar iragazkia erabili pure honi haziak kentzeko.
* Marrubi purea limoi zukuarekin nahasi.
* Bestetik esne-gaina 100 ml berotu eta bertan gelatina urtu.
* Gainerako esne-gaina azukrearekin harrotu.
* Lehenik marrubi purea gelatinarekin nahasi.
* Nahasketa hau guztia 33ºC-tan dagoenean esne-gaina poliki poliki gehitu.
* Amaitzeko moldeetara atera, eta utzi hozkailuan gogortu bitartean.

## AHOLKUAK

* Esne-gaina nahasterakoan, kontu handiarekin egin behar da; inoiz ez irabiatu.
* Tenperatura ez badugu errespetatzen, esne-gain harrotua jaitsi egingo zaigu.
* Normalean bavaroiseak jarabearekin bustitako bizkotxo xaflen gainean aurkezten dira.
* Marrubiarekin egin beharrean beste zapore batekin presta daiteke.
* Kontuan izan fruta purearen dentsitatearen arabera, gelatina pitin bat gehiago edo gutxiago beharko dugula.
# Sukaldaritza liburua/Errezetak/Marrubi tarta

MARRUBI TARTA
MAHAIKIDEAK: 8

## OSAGAIAK

* Tartak egiteko oinarrizko gaileta : 300 g.
* Limoi krema edo pastel krema: 500 ml.
* Marrubiak: 500 g.
* Laranja gelatina edo Sagar gelatina: 200 ml.

## PRESTAKETA

* Labea 160Cº-tan piztu. Tarta moldea gurinez eta irinez estali.
* Arrabolaren laguntzaz, gaileta orea zabaldu eta tartaren moldea estali.
* Sardexka baten laguntzaz gaileta orea ziztatu igo ez dadin.
* Aluminio paperarekin estali eta gainean etxean eduki ditzakegun garbantzu edo babarrun zahar batzuk jarri, pastel osoa ongi estaliz.
* Sartu labera eta egosi oinarria 15-20 minutuz.
* Labetik atera eta kendu aluminio papera eta lekaleak.
* Jarraian, krema moldearen azpialdean zabaldu.
* Marrubiak garbitu, lehortu eta erdibitu ondoren, kremaren gainean jarri, bata bestearen segidan eta tarta osoa estaliz.
* Hozturik dugunean, gelatina edo almibarra (likidoa baina inoiz ez beroa) gainetik zabaldu eta hau ere hozten utzi.

## AHOLKUAK

* Marrubiak azkar pasatzen dira eta oinarria bigundu; beraz, egunean jateko pastela dugu.
* Azukre kantitatea moldagarria da, bakoitzaren osasun eta beharren arabera.
* Pastel, laranja edo limoi krema erabil liteke betetzeko.
* Gainetik distira eman eta kontserbatzeko berriz, gelatina mota desberdinak, almibarrak edo marmeladak erabil ditzakegu.
# Sukaldaritza liburua/Errezetak/Marrubi tarta 2

Errezeta-liburuaren parte. Marrubi tarta

## Osagaiak

4 pertsonarentzako osagaiak:
* Sable tarta oinarria
* 500 gramo marrubi
* Pastel kremarentzako osagaiak:
* Litro erdi esne
* Bost arrautza gorringo
* 125 gramo azukre
* 50 gramo irin
* Banilla makilatxoa

## Pausoak

Lehenik, labea berotzen jarriko dugu 180 gradutan. Sable oinarria tartarako moldean zabaldu, eta, sardexka baten laguntzaz, oinarrian zulotxo batzuk egin.
Ondoren, laberako paper berezia gainetik jarri moldearen oinarria estaliz, eta garbantzu batzuk zabaldu gainetik, pisuarekin papera manten dezaten. Labean sartu, eta hogei minutuz eduki. Atera, garbantzuak eta papera kendu, eta gorde.
Bitartean, pastel krema prestatuko dugu. Horretarako, lapiko batean irakiten jarri esnea eta banilla makilatxoa. Ontzi batean arrautza gorringoak eta azukrea nahastu, eta ongi irabiatu. Irina gehitu. Irina ongi nahastu ondoren, irakinda daukagun esnea gehitu. Guztia berriz ere lapikora pasatu, eta, bost minutuz, irakiten eta nahasten mantendu etengabe, itsats ez dadin. Krema prest dugunean, moldean dugun tarta oinarri guztia ongi estali kremarekin.
Labean sartu beste hogei minutuz. Labean dagoen bitartean, marrubiak garbitu, eta txortena kendu. Beti garbitu ondoren kendu txortena, bestela ura sartzen baita marrubiaren barrualdera.
Marrubiak garbiak ditugunean, xaflatan moztu. Hogei minutu pasatu ondoren, moldea labetik atera, eta, jarraian, marrubi xafla guztiak tartaren gainean jarri, txukun.
Tarta hozten denean, moztu, eta jateko prest izango dugu. Txokolate bigun pixka batez bustitzen badugu, primeran geldituko da.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/8
# Sukaldaritza liburua/Errezetak/Marmitakoa

MARMITAKOA
MAHAIKIDEAK: 4.

## OSAGAIAK

Salda egiteko
* Oliba olio birjina: 25 ml.
* Baratxuria: 2 xerratu.
* Tipula: 1 dadotan.
* Ardo zuria: 50 ml.
* Hegalabur edo hegaluze azal eta hezur: 500 g.
* Porruaren berdea: 1 dadotan.
* Perrexila: Sorta txiki 1.
Marmitakoa egiteko
* Tipula: 2 dadotan.
* Oliba olio birjina: 100 ml.
* Piper berdea: 1 dadotan.
* Piper txorizeroa: 4, hidratatua, azalik gabe eta mamia xehatua.
* Patata: 4, zuritu eta kraskatu.
* Tomate birrindua: 100 ml.
* Piperrauts gozo eta mina.
* Hegalabur edo hegaluzea: 400 g. karratu ederretan moztua.
* Gatza.

## PRESTAKETA

Salda egiteko
* Lehenik hegalaburraren salda egingo dugu, horretarako kazola batean olioa baratxuriarekin jarriko dugu, hau gorritutakoan gehitu tipula elkarrekin salteatu pitin bat gorritu arte.
* Busti ardoarekin lehenik eta estali ondoren urarekin.
* Gehitu, perrexila, porrua eta hegaluze azalak eta hezurrak. Egosi 20 minutuz. Iragazi eta ondu.
Marmitakoa egiteko
* Tipula eta piper berdea oliba olioarekin su baxuan karamelizatu.
* Ondoren tomate saltsa eta piper txorizeroaren haragia gehitu, eduki minutu batzuk goxatzen eta lehortzen.
* Patata gehitu eta arrain saldarekin busti.
* Irakiten eduki 30 minutu inguru patata bigundu bitartean.
* Piperrautsarekin ondu, sua itzali.
* Hegalabur zati gatzatuak zartagin batean salteatu eta gehitu.

## AHOLKUAK

* Kontuz ibili beharra dago hegalaburra ez dadila gehiegi egin.
* Arrain zati hauek marmitakoari gehitu eta momentuan jan beharko dugu.
* Momentuan jan ezean, arrain zatiak asko lehortzen baitira.
* Marmitakoa jateko garaian batzuk patata puskatu gabea nahi izaten dute eta beste batzuk, pittin bat deseginda eta saltsa lodi batekin. Ni lehenengoaren aldekoa naiz. Bigarrenaren aldekoa bazara, patata denbora gehiagoan irakingo duzu.
# Sukaldaritza liburua/Errezetak/Marrubi izozkia

MARRUBI IZOZKIA

## OSAGAIAK

* Esne-gaina: 500 ml.
* Esnea: 500 ml.
* Azukrea: 500 g.
* Marrubi fruta purea: 1 kg.

## PRESTAKETA

* Osagai guztiak nahasi.
* Kontu izan azukrea ongi disolbatzeko.
* Izozkia egiteko gailuan sartu eta izozten utzi.
* Ontzi batera atera eta izozkailuan gorde.

## AHOLKUAK

* Izozkiak edo sorbeteak egiteko gailuan sartu aurretik, 18-20ºBé dentsitatea izatea komeni da; hori lortu ezean, zuzendu daiteke, azukrea edo ura gehituz.
* Izozkia edo sorbetea egiteko gailuak erosteko garaian, marka batzuek bi gailuak bereizi egiten dituzte; hala ere, oso antzekoak dira, eta biek balio dute bata zein bestea egiteko.
# Sukaldaritza liburua/Errezetak/Marrubi marmelada

MARRUBI MARMELADA
MAHAIKIDEAK:

## OSAGAIAK

* Marrubia: : 500 g. garbitu eta zati txikietan moztua edo birrindua.
* Azukrea: 500 g.
* Limoi zukua: 1 iragazia.

## PRESTAKETA

* Garbitu marrubiak eta lehortu.
* Txortena kendu eta zatitu edo puregailuarekin birrindu.
* Kazola batean nahastu marrubiak, azukre eta limoiarekin.
* Su baxuan egosten jarri, ura ongi lurrundu arte.
* Marmelada egina dagoela jakiteko tanta batzuk plater batera bota eta hoztu ongi estaltzen duela ziurtatu arte.

## AHOLKUAK

* Erabiltzeko garaian pitin bat berotu.
* Ur beroarekin ere arindu daiteke.
* Fruitua heldua egotea komeni da.
* Azukre gutxiagoarekin egin daiteke, kasu horretan ez da kontserbatuko denbora luzez.
* Jarabea egosten den bitartean, ur hotzetan bustitako brotxa bat pasa kazolako alboetan hau garbi mantenduz eta karamelurik egin gabe edukiz.
* Nahi izatera, gelatina orriren bat gehitu daiteke, hobeto kontserbatzeko, argiago izateko eta gorputz gehiago izan dezan.
* Epe luzerako gordetzeko marmelada, ontzietan sartu eta bainu marian urarekin estali eta 15 minutuz esterilizatu.
# Sukaldaritza liburua/Errezetak/Marmitakoa 2

Errezeta-liburuaren parte. Marmitakoa

## Pausoak

Denboraldi berriko lehen errezeta gisa, hemengoa, goxoa eta garai-garaikoa dugun platera aukeratu dugu: marmitakoa.
Prestatzen hasteko, garbitu piperrak eta tipula , zuritu behar direnak, eta txiki-txiki moztu ondoren; sartu baratxuri ale xehetuekin batera lapiko handi batean, eta erregosi hamabost minutuz; horrekin batera, gehitu oliba olio eta gatz pixka bat ere.
Ondoren, moztu bi tomate ak dado forman eta gehitu lapikora. Erregosten eduki beste hamar bat minutuz.
Bitartean, zuritu patata k, eta lapikora gehitu puskatan ebakita. Ondoren, bota ura, estali osagai guztiak pare bat hatz goragora arte.
Bota gatza eta, piper txorizero lehorrari kendu barruko haziak, eta sartu lapikoan; han, hidratatu egingo da, mami goxoa egiteraino. Lapikoa egosten eduki 35 minutuz, pataten arabera.
Ondoren, atera piper txorizero a lapikotik, eta banandu mamia azaletik. Mamia berriro lapikora sartu.
Hegaluzea mozteko ordua da. Bi modutara moztu daiteke. Dadotan moztuta, edo antzinako modura: hau da, eskuekin xehetuta. Bietako edozein aukeratuta ere, kontuan hartu behar da sua itzali behar dela hegaluzea lapikora gehitzen den momentu horretan bertan; izan ere, lapikoak duen beroa nahikoa izango da. Beraz, hegaluzea gehitzean, itzali sua, eta utzi geldirik lapikoa. Hamar bat minutu pasatutakoan, plater goxoa dastatzeko prest izango dugu jada.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/7
# Sukaldaritza liburua/Errezetak/Lanperna egosiak

LANPERNA EGOSIAK
MAHAIKIDEAK: 4

## OSAGAIAK

* Lanpernak : 1 kg.
* Ura: 3 l.
* Gatza: 120 g.

## PRESTAKETA

* Jarri kazola batean, ura, itsasoko gatza gehitu eta ongi nahasi.
* Jarri sutan eta ura irakiten hasitakoan, murgildu lanpernak.
* Berriro irakiten hasitakoan, 30 segundoan egosi, sua itzali eta erretilu batean jarri hozteko.
* Goxoena epelean hoztu aurretik jatea da.

## AHOLKUAK

* Ohikoa da erramu hosto bat erabiltzea itsaskiak egosteko.
* Itsaskiak egosteko litro bakoitzeko 35-40-45 g, gatz erabiltzen da.
* Lanpernak hoztu aurretik jatea komeni izaten da.
# Sukaldaritza liburua/Errezetak/Kuiatxo xafla beteak eta arrautzaztatuak

KUIATXO BETEAK
MAHAIKIDEAK: 4.

## OSAGAIAK

* Kuiatxoa: 2 xerra finetan.
* Gatza.
* Urdai egosia: 200 g. xerratu.
* Gazta barra: 200 g. xerratu.
* Arrautza eta irina: Arrautzaztatzeko.
* Ekilore edo oliba olioa: Kuiak frijitzeko.

## PRESTAKETA

* Kuiatxoa lehenik xerra finenean moztu. Erretilu batean zabaldu.
* Xerra hauek urdaia eta gaztarekin jarri eta beste kalabazin xerra batekin estali.
* Irin eta arrautzetan pasatu eta frijitu olio ugaritan. Paper xurgatzailea duen ontzi batera atera.

## AHOLKUAK

* Kuiatxoa xerra finetan mozteko labana zorrotza edo horretarako erabiltzen den gailu bat beharko genuke.
* Betegaia alda daiteke edo betegarri gabe frijitu.
# Sukaldaritza liburua/Errezetak/Laranja gelatina

LARANJA GELATINA
MAHAIKIDEAK: 4.

## OSAGAIAK

* Gelatina orria edo hautsa: 20-25 g.
* Ura: 100 ml.
* Azukrea: 100 g.
* Laranja zukua: 500 ml.
* Limoi zukua: 1 iragazia.

## PRESTAKETAK

* Gelatina orria ur hotzetan beratu 5 minutuz.
* 100ml ur azukrearekin berotu 40ºC inguru, hagatxoarekin nahasi eta sartu gelatina orriak bertan. Utzi disolbatzen hagatxoarekin mugitzen den bitartean.
* Gehitu eta nahasi, laranja eta limoi zukua.
* Nahastu hagatxoarekin eta aukeratutako ontzietan zerbitzatu eta hozten utzi.

## AHOLKUAK

* Gelatina kopurua lortu nahi den dentsitate edo gogortasunaren arabera alda daiteke.
* Azukre kopurua ere aukerakoa izango da; nahi izatera, azukrerik gabe ere egin daiteke
# Sukaldaritza liburua/Errezetak/Laranja maionesa

LARANJA MAIONESA
360 ml inguru lortzeko.

## OSAGAIAK

* Arrautza: 1.
* Oliba olioa: 100 ml. garraztasun apaleko.
* Ekilore olioa: 150 ml.
* Laranja zukua: 1 iragazia.
* Gatza.

## PRESTAKETA

* Ontzi estu batean, arrautza, oliba olioa, laranja zukua eta gatza jarri.
* Irabiagailua bertan sarturik, martxan jarri eta ekilore olioa gehitzen joango gara poliki-poliki.
* Irabiagailuarekin egin beharreko mugimendua gora eta behera izango da eta segundo gutxitan maionesa eginik izango dugu.

## AHOLKUAK

* Arrautzaren tamainaren arabera, olio gehiago edo gutxiago onartuko digu.
* Marokoko entsalada edo bestelako entsaladak ontzeko egokia dugu.
# Sukaldaritza liburua/Errezetak/Kuiatxo betea

KUIATXO BETEA
HORNIGAIA

## OSAGAIAK

* Kuiatxoa : 2 xerra finetan.
* Gatza.
* Urdai egosia: 200 g.
* Gazta barra: 200 g.
* Arrautza eta irina: Arrautzaztatzeko.
* Ekilore olioa: Frijitzeko.

## PRESTAKETA

* Kuiatxoa lehenik erditik moztu eta ondoren luzeran ahalik eta xerra finenean moztu. Erretilu batean zabaldu ondoren, gatza eman
* Erdian urdaia eta gazta zabaldu eta beste xerra batekin estali.
* Irin eta arrautzetan pasatu eta frijitu olio ugaritan. Paper xurgatzailea duen ontzi batera atera.

## AHOLKUAK

* Kuiatxoa xerra finetan mozteko labana zorrotza edo horretarako erabiltzen den gailu bat beharko genuke.
* Betegaia alda daiteke edo betegarri gabe frijitu.
# Sukaldaritza liburua/Errezetak/Kuiatxo krema

KUIATXO KREMA
MAHAIKIDEAK: 4

## OSAGAIAK

* Tipula: 1 dadotan.
* Porrua: 1 dadotan.
* Oliba olio birjina: 150 ml.
* Barazki edo salda zuria: 2 l. inguru.
* Kuiatxoa: 600 g. dadotan.
* Patata: 200 g. dadotan.
* Hornigaia: Urdaiazpiko salteatu edo azalore frijitua
* Gatza.

## PRESTAKETA

* Eltze batean tipula eta porrua olioaren erdiarekin erregosten jarri.
* Gatz pitin bat gehitu eta karamelizatzen hasitakoan, gehitu patata eta salda.
* Irakiten hasten denean, bota kuiatxoa.
* Egosi patata ongi bigundu arte.
* Sua itzali eta irabiagailu batekin ongi birrindu lehenik.
* Ondoren txinatar iragazkitik pasa.
* Irakinaldi labur bat eman eta oliba olio birjina eta gatzarekin ondu.
* Amaitzeko platerean dugunean, urdaiazpiko olio tanta batekin salteatu eta gainetik zabaldu.

## AHOLKUAK

* Gurina edo esne-gainarekin amaitu dezakegu.
* Aza lore arrautzeztatua, ogi txigortu edo urdaiazpiko salteatu pitin batekin lagun dezakegu.
# Sukaldaritza liburua/Errezetak/Kuiatxo xafla arrautzaztatua

KUIATXO ARRAUTZAZTATUA
MAHAIKIDEAK: 4

## OSAGAIAK

* Kuiatxoa: 2.
* Arrautza eta irina: Arrautzaztatzeko.
* Olioa: 400 ml.
* Gatza.

## PRESTAKETA

* Kuiatxoa nahi bada zuritu, baina ez da ezinbestekoa .
* Moztu zentimetro 1-2-ko xerra finetan.
* Zabaldu erretilu batean eta gatza emanda pasa irinetatik lehenik, eta arrautza irabiatutik ondoren.
* Frijitu olio bero ugaritan, eta paper xurgatzailea duen erretilu batera atera.

## AHOLKUAK

* Hornigai moduan erabili dezakegu eta tomate saltsa, piper saltsa edo gazta saltsa lagunduta aurkeztu.
# Sukaldaritza liburua/Errezetak/Laranja krema

LARANJA KREMA
750ml inguru ateratzeko.

## OSAGAIAK

* Pastel krema: 500 g.
* Gurina: 50 g. Pomada puntuan.
* Laranja azal birrindua: 1. Zati zuria gabe.
* Chantilly krema: 100 g.

## PRESTAKETA

* Pertz batean jarri pastel krema eta hagatxoarekin irabiatu.
* Gehitu limo azal birrindua eta hau ere nahastu.
* Azkenik poliki poliki esne-gain harrotua gehitu.

## OHARRAK

* Fruitua duten pastel edo opil desberdinak betetzeko erabiliko dugu.
# Sukaldaritza liburua/Errezetak/Laranja izozkia

LARANJA IZOZKIA

## OSAGAIAK

* Ura: 500 ml.
* Azukrea: 450 g.
* Laranja zukua: 1l.
* Limoi zukua: 10 ml.
* Laranja azala: 1 birrindua zati zuria gabe.
* Zuringoa: 3.

## PRESTAKETAK

* Jarri ura eta azukrea elkarrekin egosten, 10 minutu inguru 100ºC edo 22-24ºb graduk lortu arte. Begiratu Almibar puntuak. Utzi hozten.
* Gehitu laranja azal birrindua, laranja zukua eta limoi zukua. Nahastu dena ongi.
* Sartu likido hau sorbetea edo izozkia egiteko gailuan, eta utzi izozten.
* Izozkia gogortzen hasitakoan, nahastu zuringo harrotua eta utzi guztiz izozten.
* Nahi dugun dentsitatea lortutakoan, ontzi batera atera eta izozkailuan gorde.

## AHOLKUAK

* Laranja zukua gehitutakoan, agian azukre edo zuku gehiago gehitu behar zaio 18-20ºb dentsitatea zuzentzeko.
* Izozkia edo sorbetea egiteko gailuak erosteko garaian, marka batzuek bi gailuak bereizi egiten dituzte; hala ere, oso antzekoak dira eta biek balio dute bata zein bestea egiteko.
* Laranjarekin egin beharrean, mandarinarekin ere egitea izango dugu.
# Euskal Herriko bidaia-gida/Herriz herri/Mitikile-Larrori-Mendibile

Mitikile-Larrori-Mendibile Euskal Herriko udalerri bat da, Zuberoan. 295 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Mitikile-Larrori-Mendibile Wikipedian
# Euskal Herriko bidaia-gida/Herriz herri/Moreda Araba

Moreda Araba Euskal Herriko udalerri bat da, Araban. 208 biztanle ditu.

## Ibilbideak

* Euskal Herriko bidaia-gida/Ibilbideak/Moredako olibadiaren konkista

## Ikus, gainera

* Euskal Herriko bidaia-gida

## Kanpo estekak

* Moreda Araba Wikipedian
# Euskal Herriko bidaia-gida/Herriz herri/Mirafuentes

Mirafuentes Euskal Herriko udalerri bat da, Nafarroa Garaian. 58 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Mirafuentes Wikipedian
# Euskal Herriko bidaia-gida/Herriz herri/Montori

Montori Euskal Herriko udalerri bat da, Zuberoan. 309 biztanle ditu.

## Ibilbideak

* Euskal Herriko bidaia-gida/Ibilbideak/Basabürüko talaiak
* Euskal Herriko bidaia-gida/Ibilbideak/Hauzeko pagadia

## Ikus, gainera

* Euskal Herriko bidaia-gida

## Kanpo estekak

* Montori Wikipedian
# Euskal Herriko bidaia-gida/Herriz herri/Miranda Arga

Miranda Arga Euskal Herriko udalerri bat da, Nafarroa Garaian. 917 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Miranda Arga Wikipedian
# Euskal Herriko bidaia-gida/Herriz herri/Monteagudo

Monteagudo Euskal Herriko udalerri bat da, Nafarroa Garaian. 1.102 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Monteagudo Wikipedian
# Euskal Herriko bidaia-gida/Herriz herri/Morentin

Morentin Euskal Herriko udalerri bat da, Nafarroa Garaian. 116 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Morentin Wikipedian
# Sukaldaritza liburua/Errezetak/Txanpinoi txapelak plantxan, arroz odolkiarekin

Errezeta-liburuaren parte. Txanpinoi txapelak plantxan, arroz odolkiarekin

## Osagaiak

4 pertsonarentzako osagaiak:
* Hamasei txanpinoi handi
* Bi baratxuri ale
* Tipulin bat
* Perrexil
* Arrozezko odolki bat
* Gatza
* Oliba olio birjina

## Pausoak

Lehenik, tipulin a zati txikitan moztu, eta lapiko batean oliba olio txorrotada batekin erregosi su oso motelean, hogei bat minutuz. Ondoren, baratxuri ak xehatu, eta bertara gehitu. Bost edo hamar minutuz eduki, ongi erregosi arte. Plantxa sutan berotzen jarri —edo zartagin bat—. Ondo berotuta dagoenean, txanpinoi txapelak bertan jarri, zuloa behera begira dutela. Gainetik, oliba olio txorrotada bat bota, eta hiru minutuz bertan eduki. Ondoren, buelta eman, eta oliba olio txorrotada bat gehitu eta gatza ere bota. Beste hiru minutuz eduki.
Plantxatik atera txapelak, eta barazkiak ditugun lapikora gehitu. Perrexil xehatua ere lapikora gehitu, eta guztia ongi nahastu. Erabili dugun plantxa sutan mantendu, eta bertan arrozezko odolkia xafletan moztuta jarri. Ahal bada, 16 xafla. Pare bat minutu pasatu ondoren, buelta eman, eta beste bi minutuz eduki.
Lau txapel jarri plater bakoitzean. Txapel bakoitzaren zuloan, barazkiak bota, eta gainean arrozezko odolki puska. Saltsaren bat nahi izanez gero, piper gorri saltsa oso ongi doakio.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/12